**Pravila takmičenja**

# Takmičenje

U ovom dokumentu biće bliže definisana pravila takmičenja i uslovi konkursa za državno takmičenje u programiranju za učenike osnovnih škola koje, u okviru projekta *Škole za 21. vek*, organizuje British Council Srbija.

Učešćem na ovom takmičenju, smatra se da su učesnici/učesnice prihvatili/prihvatile ova pravila takmičenja.

# Teritorijalna pokrivenost i kriterijumi učešća

## Opšti uslovi konkursa

Za takmičenje se mogu prijaviti učenici/učenice od 5. do 8. razreda iz škola koje ispunjavaju sledeće kriterijume

- **Škola je učestvovala u obukama za kritičko mišljenje i rešavanje problema i dobila je mikrobit uređaje u okviru projekta Škole za 21. Vek.**

Na takmičenje se iz jedne škole može prijaviti više dvočlanih timova.

Timovi mogu učestvovati na takmičenju **samo sa jednim projektom.**

Isti učenik/učenica ne može biti član više timova.

Prijava za takmičenje je besplatna.

Svaki tim mora da ima **barem jednog mentora** (nastavnika).

Sadržaj projekata treba da se oslanja na [Ciljeve održivog razvoja](https://sdgs.un.org/goals) Ujedinjenih nacija (posebno na cilj broj 13 – Klimatske promene) i da ispita moguća rešenja problema sa kojima se takmičari svakodnevno suočavaju.

## Sadržaj prijave i slanje prijave

Prijave moraju da sadrže sledeće elemente kako bi se kvalifikovale za drugu fazu takmičenja:

* + - Lični podaci – onako kako je to navedeno u Prijavnom formularu
    - Potpisane formulare o zaštiti privatnosti i saglasnosti o učešću na takmičenju – Aneks 1
    - Pisana prijava – Kratak opis projekta - Šta su problemi koje projekat pokušava da reši? Kako će to rešenje pomoći učenicima i učenicama, njihovim školama ili zajednicama? Kako projekat odgovara na ciljeve održivog razvoja? Potrebno je da se opis projekta preda u digitalnom tekstualnom formatu (.doc, .docx, .pdf). Slike rukom popunjenih obrazaca biće ocenjene minumom poena. – Aneks 2
    - Fajl sa kodom programa čije se funkcionalnosti mogu testirati i proveriti. U zavisnosti od jezika u kom je kod pisan, to može biti .hex, .py ili .js fajl.
    - Video u kome se mogu videti rezultati projekta i njihova prezentacija u maksimalnom trajanju od 5 minuta.

U ime takmičara/takmičarki, prijavu **mora predati roditelj ili staratelj** stariji od 18 godina koji, prijavljujući dete za takmičenje, iskazuje da je saglasan/saglasna sa i prihvata ova Pravila takmičenja.

Nakon što takmičarski tim izrazi interes za učešće u takmičenju, mentoru će biti poslat link ka onlajn folderu pripremljenom lično za njegov/njen tim, gde će moći da postavi svu potrebnu dokumentaciju za svoju prijavu.

**Nastavnik/nastavnica u dodeljen folder dodaje sve potrebne dokumente** (video fajl, fajlove sa kodovima, popunjene formulare, potpisane formulare koje je dobio/dobila od roditelja...).

Molimo sve timove da, gde god je moguće, dokumente popune u tekstualnom digitalnom formatu (formulare saglasnosti koje potpisuju roditelji učenika/učenica pošaljite kao fotografiju). **Sve nekompletne prijave biće diskvalifikovane**.

Više informacije o tome kako da izaberete projekat i kako da snimite video pronaćićete u *Smernicama za Škole*.

## Datumi takmičenja

Prijave za takmičenje počinju **21.03.2022. u 15:00.** i završavaju se u **25.04.2022. u 15:00.** Sve prijave koje pristignu pre početka početka ovog roka i nakon njegovog završetka neće biti uzete u razmatranje.

British Council ne odgovara za bilo kakve tehničke probleme pri slanju prijave. Ovo podrazumeva da problemi sa bilo kojim sistemom, serverom, provajderom ili slični problemi koji mogu dovesti do gubljenja, kašnjenja ili nepravilnog slanja prijava neće biti uzeti u obzir.

## Kriterijumi ocenjivanja

1. Svrha i opšti značaj projekta (20% od ukupne ocene) – Kakvu će pozitivnu promenu vaš projekat doneti? Kako će to uticati na zajednicu? (pogledati pitanje 2 i 3 u *pisanoj prijavi*)
2. Originalnost i kreativnost u rešavanju probema (20% od ukupne ocene) – Kako ste problemu pristupili na originalan način? (pogledati pitanja 4 i 5 u *pisanoj prijavi*)
3. Funkcionalni dizajn projekta (20% od ukupne ocene) – Koliko ste dobro osmislili i napravili prototip (maketu) projekta? Ima li mana u dizajnu? Da li vaše rešenje radi kako je zamišljeno? Da li ima sve planirane karakteristike? Da li ste pokušali da ga primenite? (pogledati pitanje 6 u *pisanoj prijavi*)
4. Tehnička složenost koda (40% od ukupne ocene) – Da li je kod dobro napisan? (pogledati pitanje 7 u pisanoj prijavi i dokument *Aneks 4* koji sadrži rubriku sa specifikacijama tehničke složenosti koda).[[1]](#footnote-1)

## Kako da se prijavite?

Sve vesti o takmičenju možete pronaći [na stranici British Council-a posvećenu takmičenju](http://www.britishcouncil.rs/programmes/education/21st-century-schools/what/competitions).

## Proces evaluacije

Na takmičenju će projekti biti ocenjeni u tri faze:

* Faza 1 – inicijalni pregled i diskvalifikacija nekompletnih ili neadekvatno popunjenih prijava i prijava koje ne odgovaraju na uslove konkursa.
* Faza 2 – U ovoj fazi će od svih projekata biti izabrano do 20 najboljih koji će biti pozvani u treću fazu na događaj koji se održava u maju.
* Faza 3 – U ovoj fazi biće izabrani pobednički, drugoplasirani i trećeplasinari timovi na Takmičenju (Pravila za ovu fazu takmičenja biće poslata samo timovima koji se kvalifikuju za ovu fazu).
* 20 izabranih timova biće pozvano da učestvuje na događaju **12. maja u Beogradu**.

# Rukovanje podacima o ličnosti

## Lični podaci

Brtish Council će prikupiti i čuvati imena i adrese elektronske pošte takmičara. British Council će koristiti lične podatke u sledeću svrhu:

* Koordinacija između učesnika i Britanskog saveta
* Komunikacija sa učesnicima sa ciljem odgovaranja na njihova pitanja o takmičenju
* Komunikacija sa pobednicima i dogovaranje o dostavljanju njihovih nagrada
* Marketing i promociju u skladu sa sekcijom sedam ovog dokumenta.

Učešćem na takmičenju, takmičari/takmičarke pristaju da British Council obrađuje njihove lične podatke u skladu sa i u svrhu navedenu u sekciji *Rukovanje podacima o ličnosti* ovog dokumenta.

Učesnici/učesnice mogu iskoristiti svoje pravo da pristupe ličnim podacima koje čuva British Council kao i da povuku svoj pristanak da se njihovi lični podaci obrađuju, tako što će poslati imejl na adresu: [Info@ks.britishcouncil.org](mailto:Info@ks.britishcouncil.org) uz koji će priložiti fotokopiju važećeg pasoša.

## Promocija i prava

British Council namerava da objavi imena i fotografije pobednika na sajtovima Britanskog saveta, Fejsbuk stranicama, Tviter stranicama, saopštenjima za javnost i drugom promotivnom i marketniškom materijalu. Pored toga, British Council može pisati i objaviti člnake o pobednicima i pobednicama i nagradama koje su osovjili/osvojile. Prijavljujući se za takmičenje, svaki učesnik/učesnica pristaje na ovakvu upotrebu njegovog/njenog imena i slike i pristaje da učestvuje u ovakvoj promociji ili marketingu u slučaju da osvoji nagrade.

Takmičari i takmičarke zadržavaju autorska prava za sve materijale koje su Britanskom savetu poslali u okviru prijave za takmičenje. Prijavljujući se za takmičenje, svaki učesnik/učesnica daje Britanskom savetu pravo da, bez naknade, koristi materijale poslate u prijavi (uključujući, bez ograničenja, pravo na izmenu i adaptaciju pomenutog materijala iz operativnih ili uređivačkih razloga) u bilo kom obliku, svuda na svetu, u svrhe povezane sa takmičenjem. Takmičari/takmičarke koji osvoje nagrade daju Britanskom savetu dozvolu da objavi i prikaže materijal priložen u njihovoj prijavi (uključujući, bez ograničenja, pravo na izmenu i adaptaciju pomenutog materijala iz operativnih ili uređivačkih razloga) u štampanom ili bilo kom drugom mediju, svuda na svetu, za bilo koju svrhu. Svaki učesnik/učesnica potvrđuje da je materijal koji prilažu u prijavi njihovo originalno delo, nije klevetnički i da ne predstavlja kršenje bilo kojih zakona Engleske ili drugih, relevantnih, međunarodnih zakona. Svaki učesnik/učesnica potvrđuje da ima pravo da Britanskom savetu daju dozvolu da upotrebljava materijal koji prilažu u prijavi u gorepomenutu svrhu i da su obezbeđene sve neophodne saglasnosti za podnošenje materijala navedenog u prijavi.

Sva prava u vezi sa nazivom i logotipom, sajtovima, Fejsbuk stranicama, Tviter stranicama, saopštenjima za štampu i drugim promotivnim i marketinškim materijalom British Council-a, kao i celokupan sadržaj i materijali za kurseve i ispite (jednim imenom "Materijal Council-a") zadržava British Council (ili njegovi izdavaoci licence). Učešćem na takmičenju, učesnici/učesnice su saglasni/saglasne da neće koristiti, emitovati, objavljivati, izvoziti, eksplotisati, reprodukovati ili kopirati materijale British Council-a, delom ili u celosti.

## Opšte

British Council može da diskvalifikuje ili odbije da prihvati prijavu bilo kog takmičara/takmičarke koja nije u skladu sa kriterijumima iznesenim u *sekciji* *Opšti uslovi konkursa* ovog dokumenta ili na bilo koji drugi način nije u skladu sa pravilima takmičenja.

Ova pravila će biti sprovođena i tumačena u skaldu sa zakonima Engleske i Velsa, a u slučaju spora ili pritužbe, nadležnost nad razrešenjem spora ili pritužbe (uključujući, bez ograničenja, vanugovorne sporove i pritužbe) na ili u vezi sa takmičenjem, imaju isključivo sudovi u Engleskoj i Velsu.

## Prihvatanje pravila takmičenja

Učešćem na ovom takmičenju, smatra se da su učesnici/učesnice prihvatili/prihvatile ova pravila takmičenja.

1. Iako su svi kriterijumi važni, sudije smatraju četvrti kriterijum, „tehnička složenost koda“, važnijim od ostalih i zbog toga ovaj kriterijum nosi veći procenat ukupne ocene. [↑](#footnote-ref-1)